Laura Dālmeiere

Laura Dālmeiere (; dzimusi , mirusi ) bija vācu biatloniste. Ieguvusi divas olimpiskās zelta medaļas un septiņas Pasaules čempionāta zelta medaļas.

 Karjera 
Pasaules kausā debitējusi 2013. gadā. 2014.—2015. gada sezonas kopvērtējumā ierindojās 8. vietā.  Sočos augstākā ieņemtā vieta individuālajās sacensībās bija 13. vieta 15 km distancē.

Kopš 2013. gada piedalījās Pasaules čempionātā. 2015. gadā Kontiolahti izcīnījusi sudraba medaļu iedzīšanā un zelta stafetē, 2016. gadā Holmenkollenē tika pie piecām dažāda kaluma medaļām, bet 2017. gada čempionātā Hohfilcenē pie sešām medaļām, no kurām piecas bija zelta (pirmā biatloniste, kam izdevies šāds sasniegums). 2016.—2017. gada sezonā uzvarēja Pasaules kausa kopvērtējumā.

2018. gada ziemas olimpiskajās spēlēs Phjončhanā kļuva par divkārtēju olimpisko čempioni, uzvarot gan sprintā, gan iedzīšanā, kā arī ieguva bronzas medaļu 15 km individuālajā distancē. 2019. gada Pasaules čempionātā Estešundā ieguva divas bronzas medaļas — sprintā un iedzīšanā.

2019. gada maijā, 25 gadu vecumā, L. Dālmeiere paziņoja par profesionālā sporta karjeras beigām. Pēc biatlona karjeras noslēgšanas Dālmeiere pievērsās alpīnismam. Bija saņēmusi kalnā kāpšanas un slēpošanas sertifikātus. 2025. gada 28. jūlijā Dālmeiere kopā ar alpīnisma partneri Karakoruma kalnos Pakistānā iekļuva akmeņu nogruvumā aptuveni 5700 metru augstumā virs jūras līmeņa. Turpinoties glābšanas operācijai, 30. jūlijā Dālmeiere atrasta mirusi. Dālmeiere, visticamāk, mirusi uzreiz, savukārt viņas alpīnisma partnere necieta un palika notikuma vietā.

 Karjeras rezultāti 

 Olimpiskās spēles 
 Gads Vieta Individuālā sac. Sprints Iedzīšana Masu starts Stafete Jauktā stafete   Soči 13 46 30 — 11    Phjončhana 3 1 1 16 8 4

 Pasaules čempionāts 
 Gads Vieta Individ. sac. Sprints Iedzīšana Masu starts Stafete Jauktā stafete 2013  Nove Mesto — — — — 5 — 2015  Kontiolahti 6 4 2 7 1 — 2016  Oslo 3 3 1 2 3 — 2017  Hohfilcene 1 2 1 1 1 1 2019  Estešunda 4 3 3 6 4 —

 Pasaules kausa kopvērtējums 
 Sezona Vieta 2012.—2013.  35 2013.—2014.  15 2014.—2015.  8 2015.—2016.  6 2016.—2017. 1 2017.—2018.  4 2018.—2019.  12

 Atsauces 

 Ārējās saites 



Kategorija:1993. gadā dzimušie
Kategorija:2025. gadā mirušie
Kategorija:Vācijas biatlonisti
Kategorija:Biatlonisti 2014. gada ziemas olimpiskajās spēlēs
Kategorija:Biatlonisti 2018. gada ziemas olimpiskajās spēlēs
Kategorija:Bavārijā dzimušie
Kategorija:Olimpiskie zelta medaļnieki biatlonā
Kategorija:2018. gada ziemas olimpisko spēļu medaļnieki
Kategorija:Olimpiskie bronzas medaļnieki biatlonā
Kategorija:Vācijas olimpiskie zelta medaļnieki
Kategorija:Vācijas olimpiskie bronzas medaļnieki
Kategorija:Negadījumos bojā gājušie